0000C000
राष्ट्रीय राजधानी दिल्ली में कोरोना वायरस की महामारी फिर तेजी पकड़ती नजर आ रही है. सख्ती और लॉकडाउन को लेकर अटकलों का बाजार एक बार फिर से गर्म हो गया है. इन सबके बीच दिल्ली के डिप्टी सीएम मनीष सिसोदिया ने कहा है कि कोरोना का समाधान वैक्सीन है, लॉकडाउन इसका समाधान नहीं है. वैक्सीन जितनी जल्दी सबके लिए उपलब्ध हो जाये, उतना अच्छा होगा. सिसोदिया शनिवार को कोरोना की वैक्सीन लगवाने के बाद पत्रकारों से बात कर रहे थे.
डिप्टी सीएम सिसोदिया शनिवार को अपनी पत्नी सीमा सिसोदिया के साथ सेंट्रल दिल्ली के मौलाना आजाद अस्पताल में वैक्सीन लगवाने पहुंचे थे. सपरिवार वैक्सीन लगवाने के बाद मनीष सिसोदिया ने कहा कि वैक्सीन लगवा लिया है. उम्मीद है कि सब ठीक रहेगा. अब तक कोई समस्या नहीं है. मुझे खुशी है कि हमारे देश के वैज्ञानिकों ने कठिन समय के बीच इस वैक्सीन को बनाया और हम लोगों के लिए उपलब्ध कराया. तमाम देशवासियों की तरफ से उन्हें धन्यवाद करता हूं. उन्होंने दिल्ली के लोगों से भी अपील करते हुए कहा कि जो लोग 45 साल से अधिक उम्र के हैं, वे सभी जल्द से जल्द वैक्सीन लगवा लें.
सिसोदिया ने पाबंदी हटाकर वैक्सीन की भरपूर सप्लाई करने की अपील की और कहा कि इससे पूरी दिल्ली का एक साथ वैक्सीनेशन किया जा सकेगा. वैक्सीन की सप्लाई में कटौती न की जाए इससे कोरोना की चेन को तोड़ा जा सकेगा. उन्होंने कहा कि कई देशों में तीन महीने के अंदर कोरोना की चेन तोड़ने का प्रयास किया जा रहा है. जब तक चेन तोड़ने की स्पीड से वैक्सीन नहीं लगेगी, तब तक कोविड का खतरा बना रहेगा. भारत सरकार ज्यादा से ज्यादा वैक्सीन की सप्लाई दिल्ली को करे. हमार 00004000 पूरी तैयारी है और हम पूरी दिल्ली को वैक्सीन लगाने के लिए तैयार हैं.
वैक्सीन की सप्लाई में कमी से इनकार
मनीष सिसोदिया ने वैक्सीन की सप्लाई को लेकर आजतक के सवाल का जवाब देते हुए कहा सप्लाई में कमी से इनकार किया. हालांकि, सिसोदिया ने साथ ही यह भी कहा कि अभी तमाम पाबंदियां हैं. पहले 60 साल से अधिक उम्र के लोगों को वैक्सीन लगनी शुरू हुई, अब 45 साल से अधिक उम्र के लोगों को लग रही है. उन्होंने कहा कि अगर सभी उम्र के लोगों के लिए वैक्सीन की अनुमति मिल जाये तो पूरी दिल्ली को वैक्सीन लगाएंगे तभी चेन टूटेगी. मान लीजिए 44 साल के व्यक्ति को वैक्सीन नहीं लगी लेकिन 45 साल के व्यक्ति को वैक्सीन लगा दी गई तो चेन बनी रहेगी.
vec_Latn hin_Deva hin_Deva hin_Deva hin_Deva hin_Deva